

|  |  |
| --- | --- |
| **EWUNI** | **კვლევითი პრიორიტებები** |

**აღმოსავლეთ-დასავლეთ უნივერსიტეტის სამეცნიერო პრირიტეტული მიმართულებები**

**(2023-2026 წლები)**

უნივერსიტეტში კვლევისა და სწავლების ინტეგრირება უზრუნველყოფილია პროფესორებისა და ლექტორების აქტიური ჩართვით კვლევით საქმიანობაში.

სტრატეგიული პერიოდისთვის უნივერსიტეტის პრიორიტეტებად გამოისახა კვლევითი გარემოს გაფართოება და იმ თანამედროვე სტანდარტების დანერგვისათვის ხელშეწყობა, რომლებიც კვლევით საქმიანობას წაეყენება მეცნიერულ პროგრესის მიღწევისთვის.

უნივერსიტეტის აკადემიური გუნდის გამოკითხვის, კვლევით-სამეცნიერო საჭიროებების, უნივერსიტეტის და მისის პარტნიორი ორგანიზაციების პოტენციალის შესწავლის და ანალიზის საფუძველზე გამოიკვეთა პრიორიტეტული მიმართულებები. უნივერსიტეტის მიერ განისაზღვრა შემდეგი კვლევითი პრიორიტეტული მიმართულებები.

1. **ტრავმატოლოგია-ორთოპედია**
2. **კარდიოლოგია**
3. **იშვიათი დაავადებები**
4. **მოლეკულური ბიოლოგია და გენეტიკა**
5. **რეაბილიტაცია და სპორტული მედიცინა**
6. **კურორტოლოგია-ბალნეოლოგია**
7. **ჯანდაცვის მენეჯმენტი**

სწრაფი ტექნოლოგიური პროგრესი, ადამიანის სიცოცხლის საშუალო ხანგრძლივობის ზრდა და რაც მთავარია მსოფლიოში კოვიდის-შემდგომი პერიოდი კიდევ ერთხელ ნათლად გვაჩვენებს ახალი სამეცნიერო კვლევების განვითარების აუცილებლობას. უნივერსიტეტს გააჩნია საკუთარი მაღალ-ტექნოლოგიური საუნივერსიტეტო კლინიკა საკუთრებაში, სადაც წარმატებით მიმდინარეობს კვლევებზე და მტკიცებულებებზე დაფუძნებული მიდგომების და მეთოდების გამოყენება, ასევე ხორციელდება საერთაშორისო კლინიკური კვლევები. გამომდინარე იქედან, რომ უნივერსიტეტის სამეცნიერო-პედაგოგიური პერსონალი დასაქმებულია ამავე კლინიკაში და კლინიკის ძლიერ მხარეს წარმოადგენს ტრავმატოლოგია-ორთოპედიის და კარდიოლოგიის მიმართულებები, უნივერსიტეტის სამეცნიერო პრიორიტეტად სწორედ ეს მიმართულებები განისაზღვრა.

საქართველოს იშვიათ დაავადებათა ასოციაციასთან გაფორმებული მემორანდუმის საფუძველზე მოხდება იშვიათ დაავადებათა შესახებ სამეცნიერო კვლევების განხორციელება, სადაც აქტიურად იქნებიან ჩართულები, როგორც აკადემიური და მოწვეული პერსონალი, ისე სტუდენტები.

უნივერსიტეტის ბაზაზე განვითარებულია რეაბილიტაციის და სპორტული მედიცინის მიმართულება. სპორტის მედიცინის და მეცნიერების აკადემიასთან გაფორმბული მემორანდუმის საფუძველზე დაიგეგმა ერთობლივი სამეცნიერო პროექტის განხორციელება.

„თბილისის ბალნეოლოგიური კურორტი“, რომელიც დარგში ერთადერთ სამეცნიერო ბაზას წარმოადგენს, სადაც თავმოყრილია დარგში არსებული ყველა სამეცნიერო შრომა, მოითხოვს სისტემატიზაციას და მეტა-ანალიზის ტიპის კვლევების ჩატარებას. სწორედ ამ მიმართულებით დაიგეგმა უნივერსიტეტში კვლევის ჩატარება, რომლის მხარდამჭერ ორგანიზაციას წარმოადგენს საქართველოს კურორტების განვითარების სააგენტო.

ჯანდაცვის მართვა უნივერსიტეტის კიდევ ერთი სამეცნიერო კვლევების პრიორიტეტია გამომდინარე იქიდან, რომ უნივეერსიტეტი მჭიდრო არის დაკავშირებული ალადაშვილის კლინიკასთან, ბალნეოლოგიურ კურორტთნა და „ჯეოსპიტალის“ ქსელთან. ჯანდაცვის მართვაში და უსაფრთხოების უზრუნველყოფაში ახალი ტექნოლოგიების (მათ შორის ხელოვნური ინტელექტის და მანქანური სწავლების) დანერგვა არის მთელს მსოფლიოში თანამედროვე ტრენდი და უნივერსიტეტს შეუძლია ამ მიმართულებით სასარგებლო კვლევების ჩატარება.

კვლევითი საქმიანობის მხარდაჭერის გეგმა

|  |  |  |
| --- | --- | --- |
| აქტივობა | ვადა | პასუხისმგებელი სტრუქტურა/პირი |
| სამედიცინო ჟურნალის დაფუძნება და რეიტინგის მოპოვება; | 2023 წელი | უნივერსიტეტის ადმინისტრაცია |
| მედიცინის მიმართულებით კვლევითი პოტენციალის შეფასება და პრიორიტეტული მიმართულებების განსაზღვრა | 2023 წელი | აკადემიური საბჭო |
| სამეცნიერო კვლევითი საქმიანობის ინიცირება განსაზღვრული პრიორიტეტების შესაბამისად; | 2023 წელი | აკადემიური პესონალი, აფილირებული კლინიკების პერსონალი |
| კვლევების მიმართულებით დაფინანსების მოპოვება | 2023-25 წელი | სამეცნიერო კვლევების განვითარების სამსახურიაკადემიური პერსონალი |
| კვლევების განხორციელების მიზნით, სამედიცინო კვლევითი ბაზებთან პარტნიორობის ინიცირება და შეთანხმება. | 2023-26 წელი | უნივერსიტეტის ადმინისტრაციააკადემიური პერსონალი |
| კვლევით სფეროში საერთაშორისო პარტნიორების ქსელის ფორმირება; | 2023-26 წელი | უნივერსიტეტის ადმინისტრაციააკადემიური პერსონალი |
| განხორციელებული სამეცნიერო კვლევების კომერციალიზაცია | 2025-26 წელი | უნივერსიტეტის ადმინისტრაციააკადემიური პერსონალი |
| კვლევების შედეგად დაგროვებული ცოდნის სასწავლო პროგრამებსა და საგანმანათლებლოპროცესებში ინტეგრირება | 2024-26 წელი | უნივერსიტეტის ადმინისტრაციააკადემიური და მოწვეული პერსონალი |